CELEX: 62009CN0246
Language: el
Date: 2009-07-06 00:00:00
Title: Υπόθεση C-246/09: Αίτηση για την έκδοση προδικαστικής αποφάσεως, την οποία υπέβαλε το Landesarbeitsgericht Hamburg (Γερμανία) στις 6 Ιουλίου 2009 — Susanne Bulicke κατά Deutsche Büroservice GmbH

10.10.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 244/2
            
         Αίτηση για την έκδοση προδικαστικής αποφάσεως, την οποία υπέβαλε το Landesarbeitsgericht Hamburg (Γερμανία) στις 6 Ιουλίου 2009 — Susanne Bulicke κατά Deutsche Büroservice GmbH
   (Υπόθεση C-246/09)
   2009/C 244/02
   Γλώσσα διαδικασίας: η γερμανική
   
      Αιτούν δικαστήριο
   
   Landesarbeitsgericht Hamburg
   
      Διάδικοι στην υπόθεση της κύριας δίκης
   
   
      Ενάγουσα/Εφεσείουσα: Susanne Bulicke
   
      Εναγόμενη/Εφεσίβλητη: Deutsche Büroservice GmbH
   
      Προδικαστικό ερώτημα
   
   Έρχεται σε αντίθεση προς το πρωτογενές δίκαιο της Ευρωπαϊκής Κοινότητας (διασφάλιση αποτελεσματικής δικαστικής προστασίας) και/ή προς την απορρέουσα από το κοινοτικό δίκαιο απαγόρευση των διακρίσεων λόγω ηλικίας που προβλέπει η οδηγία 2000/78/ΕΚ, της 27ης Νοεμβρίου 2000 (1), ρύθμιση εθνικής νομοθεσίας κατά την οποία (πλην ρυθμίσεων προβλεπομένων από συλλογικές συμβάσεις) για τη γραπτή προβολή δικαιώματος αποζημιώσεως και/ή αξιώσεως προς αποκατάσταση ζημίας λόγω δυσμενούς διακρίσεως ισχύει η προθεσμία δύο μηνών αφότου ο ενδιαφερόμενος έλαβε την απορριπτική απάντηση –ή κατά τη δοθείσα ερμηνεία: αφότου έλαβε γνώση της εις βάρος του διακρίσεως– λαμβανομένου υπόψη ότι για την προβολή παρομοίων αξιώσεων στηριζομένων στην εθνική νομοθεσία τάσσεται τριετής προθεσμία, καθώς και/ή ότι, κατά το άρθρο 8 της οδηγίας, απαγορεύεται να περιέλθει ο ενδιαφερόμενος σε δυσμενέστερη νομική κατάσταση, στην περίπτωση που προγενέστερη εθνική νομοθεσία προβλέπει μεγαλύτερη αποκλειστική προθεσμία όταν πρόκειται για δυσμενή διάκριση λόγω φύλου;
   
      (1)  Οδηγία 2000/78/ΕΚ του Συμβουλίου, της 27ης Νοεμβρίου 2000, για τη διαμόρφωση γενικού πλαισίου για την ίση μεταχείριση στην απασχόληση και την εργασία, EE L 303, σ. 16